Rikunarita-ORG/Wikinium huggingface dataset:
# Sung Jae-ki

| Sung Jae-ki 성재기 |
| --- |
|  |
| Lični podaci |
| Rođenje |  (1967-09-11) 11. septembar 1967. Daegu, Južna Koreja |
| Smrt | 26. juli 2013(2013-07-26) (45 godina) Mapo, Seoul, Južna Koreja |
| Supružnik | Park Eun-kyong |
| Veb-sajt | twitter za Sung Jae-ki |

**Sung Jae-ki** (korejski: hangul: 성재기 成在基 , Daegu, 11. septembar 1967 – Mapo, 26. juli 2013) bio je južnokorejski aktivista za građanska i ljudska prava, te oslobođenja muškaraca. Liberalni je filozof i bivši vođa Udruženja korejskih muškaraca (korejski: hangul: 남성연대 男性連帶 ), od 2008 od 2013.

U periodu od 1999-2013. bio je uključen u anti-feminističke djelatnosti u Južnoj Koreji, a zalagao se za ukidanje Ministarstva žena (korejski: hangul: 여성부 女性部 ). Godine 2006., osnovao u Klub za ukidanje Ministarstva žena(korejski: hangul: 여성부 폐지 운동본부 ).Dvije godine kasnije bio je osnivač Udruženja korejskih muškaraca. Izvršio je samoubistvo 2013. u Seulu, jer je bio dužan 200 miliona dolara.

## Također pogledajte

* Liberalizam
* Udruženje korejskih muškaraca

## Reference
# Romski jezik

**Romski jezik** je jezik Roma. Romski jezik je zapravo grupa više-manje različitih dijalekata, jer su Romi svugdje preuzeli riječi i oznake jezika naroda među kojem su živjeli.

Romski nema svoj prajezik kao jedan jezik, jer se ne radi o jednoj etničkoj grupi, već o kasti radnika u službi nekoliko kraljevina koje je pokorila dinastija Gupta i rastjerala vojničku kastu. Nju je kasnije izbjeglički život zbližio, što je dovelo do nekih sličnosti u jeziku. Nastojanje Roma da ujedine sve Cigane u jedinstvenu etniju nailazi na znatan otpor kod ostalih, vjerski, civilizacijski i etnički različitih grupa. Romski jezik srodan je nekim sjevernoindijskim jezicima, među ostalim i starom Sanskrtu, jednom od najstarijih poznatih indoevropskih jezika uopće. Ne postoji književna tradicija romskog jezika, pa tako ni pisana historija. Sve više prihvaćeno zajedničko ime, zbog podjednako negativnog tretmana svih tih grupa, potječe od opće imenice Rrom = čovjek, tako da Romi, kao nacionalno ime etimologijski znači, naprosto - ljudi.

## Romski kao službeni jezik

Uz druge jezike, romski jezik je priznat kao službeni jezik u Vojvodini i u austrijskom Gradišću, dok još uvijek nije u nekim drugim područjima gdje Romi predstavljaju znatan udio u lokalnom stanovništvu (na primjer u Makedoniji).

## Dijalekti

Postoji nekoliko zvanično priznatih dijalekata romskog jezika:

* Balkanski romski jezik
* Baltički romski jezik
* Karpatski romski jezik
* Kalo-finski romski jezik
* Sintski romski jezik
* Vlaški romski jezik
* Velški romski jezik

## Reference

## Vanjski linkovi

* Wikipedia na romskom jeziku Arhivirano 5. 7. 2008. na Wayback Machine
* web srpskohrvatsko-romski rječnik

## Također pogledajte

* Poetonge Romani antologia
# Vizigoti

**Vizigoti** (latinski: Visigothi, Wisigothi, Vesi, Visi, Wesi, Wisi) su bili germanski narod koji su zajedno sa Ostrogotima sačinjavali dvije glavne skupine Gota koje su prodrle u Rimsko carstvo tokom velike seobe naroda. Nakon rimskog poraza u bici kod Hadrijanopolja 378. godine, rimsko-vizigotski odnosi su bili promjenjivi jer su naizmjenično ratovali jedni sa drugima i sklapali sporazume kada je to bilo prikladno. Tokom vladavine Alarika I, Vizigoti su opustošili Rim i nastanili se u južnoj Galiji kao rimski federati.

Kasnije su (iz sada nejasnih razloga) osnovali Vizigotsko kraljevstvo sa glavnim gradom u Toulousu. Nakon zauzimanja Hispanije od Sveva i Vandala 507. godine, franački kralj Klovis I ih je nakon pobjede u bici kod Vouilléa protjerao iz Galije. Nakon toga je Vizigotsko kraljevstvo bilo ograničeno na Hispaniju i Septimaniju. Vizigoti su tokom vladavine Rekareda I prešli sa arijanizma na hrišćanstvo postepeno usvajajući kulturu svojih hispano-rimskih podanika. Njihov pravni kodeks, Gotski zakonik, je ukinuo dugogodišnju praksu primjene različitih zakona za Rimljane i Vizigote.

O historiji vizigota tokom 7. vijeka još se malo zna jer su zapisi relativno rijetki. Nakon poraza Vizigota od Arapa u bici kod Gvadalete, kralj Roderik i mnogi članovi vladajuće elite su ubijeni, a njihovo kraljevstvo se ubrzo raspadalo. Tokom vladavine u Hispaniji, Vizigoti su izgradili nekoliko crkava u kojima su arheolozi pronašli mnogo artefakata. Nakon pada Zapadnog Rimskog carstva, Vizigoti su jedini osnovali nove gradove u zapadnoj Evropi. Mnoge vizigotske riječi se i danas koriste u modernom španskom i portugalskom jeziku. Njihova najistaknutija ostavština, Gotski zakonik, je poslužio kao osnova za sudsku proceduru u hrišćanskom dijelu Pirinejskog poluostrva do kasnog srednjeg vijeka.